འདི་ལོའི་ཕྱི་ཟླ་༥པའི་ནང་ཧྥ་རན་སིའི་རས་གདན་དམར་པོའི་མཛད་སྒོར་ཧྥན་པིན་པིན་མཉམ་ཞུགས་བྱས་པའི་རྗེས་སུ་གར་ཡོད་ཅི་བྱུང་མེད་པར་གྱུར་ཡོད་པ་དང་།འདི་ལོའི་ཕྱི་ཟླ་༦ཚེས་༢ཉིན་ཧྥན་པིན་པིན་གྱི་སྤྱི་ཚོགས་སྒེར་དྲའི་ཐོགམོའི་རོགས་སྐྱོར་ལས་དོན་ཁང་དང་བོད་ལྗོངས་མངའ་རིས་བྱམས་བརྩེ་རོགས་སྐྱོར་ཚོགས་པ་གཉིས་མཉམ་འབྲེལ་གྱིས།ཕྱི་ཟླ་༦པའི་ནང་མངའ་རིས་ས་ཁུལ་གྱི་ཉམ་ཐག་བྱིས་པར་སྨན་བཅོས་རོགས་སྐྱོར་གྱི་ལས་གཞི་སྤེལ་རྒྱུ་ཡིན་སྟབས།ཕྱི་ཟླ་༦ཚེས་༣ཉིན་ཧྥན་པིན་པིན་རོགས་སྐྱོར་ལས་དོན་ཁང་དང་།དྭང་བླངས་ཞབས་ཞུ་བ་རྣམས་མཁའ་ལམ་བརྒྱུད་ལྷ་སར་ཡོང་སྟེ་རོགས་སྐྱོར་ཞབས་ཞུ་བ་རྣམས་ལྷན་འཛོམས་བྱ་རྒྱུ་དང་།དེ་ནས་བོད་ལྗོངས་ཀྱི་སྤྱི་ཕན་ལས་དོན་མགོ་འཛུགས་རྒྱུ་ཡིན་ལ།རོགས་སྐྱོར་ཞབས་ཞུ་བ་ཚང་མས་ཤུགས་རྒྱག་རོགས་ཞེས་པའི་འཕྲིན་ཐུང་ཞིག་བཏང་རྗེས།སྤྱི་ཚོགས་དྲ་ལམ་ནས་ཀྱང་མཐོང་ཐོས་མེད་པར་གྱུར་ཡོད་འདུགརྒྱ་ནག་གི་སྤྱི་ཚོགས་དྲ་བ་ཝེ་པའོ་ནང་ཧྥན་པིན་པིན་ལ་རྗེས་འབྲང་བ་ས་ཡ་༦༢ལྷག་ཡོད་པ་དང་།མོ་སྤྱི་ཚོགས་དྲ་ལམ་ནས་ཀྱང་གོ་ཐོས་མེད་པར་གྱུར་རྗེས་གླེང་སློང་སྣ་ཚོགས་ཡོང་བཞིན་ཡོད་འདུགཁ་ཤས་ཀྱིས་རྒྱ་ནག་གི་མི་སེར་གྱིས་ཕྱིའི་རྒྱལ་ཁབ་ཁག་ནང་དམར་ཤོག་ཚོགས་པའི་ཚད་བཀག་ལས་བརྒལ་བའི་བྱ་སྤྱོད་སྤེལ་ན་བཀག་ཉར་འཛིན་བཟུང་བྱེད་ཀྱི་ཡོད་སྟབས།མོ་རྒྱ་ནག་གཞུང་གིས་འཛིན་བཟུང་བྱས་སོང་སྐོར་དང་།ཡང་འགའ་ཤས་ཀྱིས་རྒྱ་གཞུང་གིས་མོ་འཛིན་བཟུང་བྱེད་འཆར་ཡོད་པ་ཤེས་ནས་བྲོས་བྱོལ་དུ་ཕྱིན་ཡོད་པ་སོགས་ཀྱི་ཚོད་དཔག་བྱེད་ཀྱི་འདུག